יהושע למברגר

יהושע (שוקי) למברגר (נולד ב-13 בינואר 1960) הוא עורך דין ישראלי. בין השנים 2004–2013 שימש כמשנה לפרקליט המדינה לעניינים פליליים.

== ביוגרפיה ==
למברגר נולד בירושלים ליעקב נחמן, חשב הכספים של הכנסת, ואהובה (לבית הומינר), מנהלת לשכת שרי התקשורת לאורך שנים, למשפחה דתית לאומית. למד בישיבת נתיב מאיר.<ref></ref> שירת בצה"ל בחטיבה 7, השלים קורס קצינים וסיים את שירותו הסדיר כסגן מפקד פלוגה. לאחר שירותו הצבאי השלים תואר ראשון באוניברסיטה העברית בירושלים בהיסטוריה של עם ישראל ומחשבת ישראל, וכן תעודת הוראה. לאחר מכן השלים תואר ראשון ושני במשפטים באוניברסיטה העברית.

=== בפרקליטות המדינה ===
לאחר התמחותו במחלקה הפלילית בפרקליטות המדינה אצל נאוה בן אור, בשנת 1992, התקבל לעבודה במחוז ירושלים של הפרקליטות. פרקליטת המדינה דורית ביניש התנגדה לכך שיעבוד לצד אחיו, שלמה למברגר, באותה יחידה, ולפיכך עבר לשוק הפרטי ועשה בו כחצי שנה – אחריה שב והחל לעבוד במחלקה בה התמחה. במסגרת תפקידו במחלקה היה שותף להובלת תיק פרשת סיריל קרן.

=== המשנה לפרקליט המדינה לעניינים פליליים ===
בנובמבר 2004 מונה לתפקיד המשנה לפרקליט המדינה לעניינים פליליים.<ref></ref> במסגרת תפקידו הוביל את כתב האישום כנגד עורך הדין יעקב וינרוט באשמת שוחד והלבנת הון אשר קרס בבית המשפט, היה שותף בסגירת תיק פרשת העמותות של ראש ממשלת ישראל אהוד ברק,<ref></ref> שותף בהובלת תיק פרשת רשות המיסים,<ref></ref> ממובילי הרשעת שר המשפטים חיים רמון בהטרדה מינית,<ref></ref> הוביל את תיקי ראש ממשלת ישראל אהוד אולמרט, סגר את תיקיו של השר אביגדור ליברמן,<ref></ref> הוביל את תיק פרשת הדסק הרוסי שקרס בבית המשפט,<ref></ref> הכריע כי אשתו של היועץ המשפטי לממשלה יהודה ויינשטיין תואשם בגין העסקת עובד זר ללא היתר,<ref></ref> הוביל את תיק שמעון שבס באשמת מרמה והפרת אמונים,<ref></ref> קבע כי משטרת ישראל תגבש נוהל בסוגיית אכיפת חוק צער בעלי חיים,<ref></ref> ועוד.

במסגרת תפקידו שימש חבר הוועדה המייעצת לסדר דין פלילי וראיות. עד לפרישתו שימש כחבר ועדת דורנר.<ref>[https://www.gov.il/he/departments/policies/2011_des3767 הקמת ועדה ציבורית לבחינה של מדיניות הענישה והטיפול בעבריינים], באתר משרד המשפטים, 23 באוקטובר 2011; [https://www.aac.ac.il/sham/wp-content/uploads/sites/23/2019/07/דוח-סופי-חתום-נובמבר.pdf הוועדה הציבורית לבחינת מדיניות הענישה והטיפול בעבריינים דין וחשבון], נובמבר 2015, עמ' 2</ref> בשנת 2020 חשפה אילה חסון כי במסגרת פרשת הרפז טען הפרקליט הצבאי הראשי אביחי מנדלבליט בפני הרמטכ"ל גבי אשכנזי שלמברגר יטה את הכף לטובת שני הראשונים, אם יגיע התיק לפתחו.<ref> (דקה: 3:05)</ref>

ביוני 2013, לאחר שהפסיד בהתמודדות על תפקיד פרקליט המדינה לשי ניצן, סיים את תפקידו בפרקליטות המדינה.<ref></ref>

=== לאחר סיום תפקידו בפרקליטות המדינה ===
משמש יועץ מיוחד במשרד עורכי הדין טל, קדרי, שמיר ושות'.<ref>[https://www.tks.legal/יהושוע-למברגר יהושע (שוקי) למברגר], באתר טל, קדרי, שמיר ושות'</ref> במרץ 2018 הצטרף לצוות ההגנה של ראשי עמותת איילים, מתן דהן ודני גליקסברג, אשר הורשעו בפרשת השחיתות בישראל ביתנו.<ref></ref>

משמש יושב ראש המחלקה לרישוי חוקרים פרטיים ושירותי שמירה ורישוי נוטריונים במשרד המשפטים.<ref>[https://www.gov.il/he/departments/about/about_professional_units_licenses_regulation מנהלת היחידות המקצועיות (הסדרת מקצועות הרישוי)], באתר משרד המשפטים</ref> החל ממרץ 2016 משמש ממלא מקום יושב ראש הוועדה לבדיקת מינויים בחברות ממשלתיות. למברגר מרצה בתחום עבירות צווארון לבן במרכז האקדמי שערי מדע ומשפט. הוא שותף לסגל הבוררים והמגשרים של "המשכן לבוררות ויישוב סכסוכים". בעבר שימש דיין בבית הדין למשמעת של לשכת עורכי הדין במחוז ירושלים.

במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתם על גילוי דעת כנגד חקיקת פסקת התגברות והרחבת חוק החסינות.<ref>[https://pic-upload.ynet.co.il/news/GuiluiDaat.pdf גילוי דעת מטעם בכירים לשעבר בפרקליטות המדינה ובייעוץ המשפטי לממשלה], 26 במאי 2019; </ref>

בפברואר 2021 חשף רביב דרוקר כי באוגוסט 2020 פרסם למברגר דו"ח מאשים על דרכי רכישת קרקעות בידי קק"ל בשטחי יהודה ושומרון.<ref></ref> עם זאת, בשלהי ינואר 2022 פורסם כי בדו"ח שהוציאה קק"ל עצמה נוקו הדירקטורים שעסקו ברכישת הקרקעות, אולם הומלץ על הסדרת הנושא ושקיפותו.<ref></ref>

למברגר התראיין מספר פעמים לכלי תקשורת בעניין תיקי נתניהו,<ref>[https://twitter.com/kann_news/status/1139046317781639168 ציוץ של כאן חדשות ברשת החברתית טוויטר], 19 ביוני 2019; [https://twitter.com/kann_news/status/1179274282943356928 ציוץ של כאן חדשות ברשת החברתית טוויטר], 2 באוקטובר 2019; [https://twitter.com/kann_news/status/1181083761787768832 ציוץ של כאן חדשות ברשת החברתית טוויטר], 7 באוקטובר 2019; [https://twitter.com/KolBarama/status/1181247641964961793 ציוץ של רדיו קול ברמה ברשת החברתית טוויטר], 7 באוקטובר 2019; [https://twitter.com/kann_news/status/1188409617514143744 ציוץ של כאן חדשות ברשת החברתית טוויטר], 27 באוקטובר 2019; ועוד</ref> וכן בעניינים נוספים.<ref>[https://twitter.com/GLZRadio/status/686795250808045568 ציוץ של גלי צה"ל ברשת החברתית טוויטר], 16 בינואר 2016; ; [https://twitter.com/ReshetBet/status/922360264930062336 ציוץ של כאן חדשות ברשת החברתית טוויטר], 23 באוקטובר 2017</ref>

== חיים אישיים ==
למברגר נשוי ליונת, מנהלת אולפנת אוריה בגוש עציון (מבית אור תורה סטון) ובתו של יעקב אבן חן,<ref>[http://www.bazach.com/HUMINER/hebrew/ftmn.asp?GEDID=2674 יונת (אדלשטיין) למברגר], באתר קהילת צאצאי הרב שמואל הומינר זצ"ל</ref> ואב לשלושה. מקיים אורח חיים דתי.

אחיו הוא שלמה למברגר, אף הוא המשנה לפרקליט המדינה לעניינים פליליים. גיסו הוא פרופ' עדיאל שרמר.

== קישורים חיצוניים ==
* 
* 
* [https://soundcloud.com/kan-bet/a5jkbksw0pqi "היועמ"ש חייב להחליט תוך זמן סביר לפני הבחירות בעניין נתניהו"] – ריאיון לאסתי פרז בכאן ב, באתר SoundCloud, 25 בדצמבר 2020

== הערות שוליים ==

קטגוריה:בוגרי ישיבת נתיב מאיר
קטגוריה:בוגרי האוניברסיטה העברית בירושלים: משפטים
קטגוריה:עורכי דין פליליים ישראלים
קטגוריה:ישראלים שנולדו ב-1960